Il- Ministru Manuel Mallia permezz ta’ stqarrija rringrazzja lill-Forzi tal-Ordni kollha f’pajjiżna. Il-Ministru tal-Intern u s-Sigurtà Nazzjonali, Manuel Mallia jirringrazja lill-Forzi tal-Ordni kollha tal-pajjiż li permezz tal-koperazzjoni bejniethom f’lejl daqshekk impenjattiv qdew id-dover tagħhom b’tant dedikazzjoni. Dan l-impenn flimkien ukoll ma’ diversi appelli fuq il-media wasslu biex dalgħodu ma stenbaħniex b’aħbarijiet fuq inċidenti ta’ traffiku serji. Il-Ministru jinnota wkoll b’sodisfazzjon il-qbid ta’ droga li sar matul il-lejl li għadda. Filwaqt li jifhem kemm hu diffiċli li f’lejl ta’ ċelebrazzjonijiet, persuna tkun qed taqdi d-dover tagħha li jsir aktar impenjattiv, il-Ministru Mallia f’isem il-pajjiż kollu jirringrazzja lill-ħaddiema tal-Forzi tal-Ordni tal-isforz li sar.